සංරක්‍ෂිත ශාඛයක් වන වල්ලාපට්ටා ශ්‍රී පාද රක්ෂිතයෙන් කපා කොළඹ ප්‍රදේශයට රැගෙන යාම සඳහා නොර්ටන් බ්‍රිජ් පොල්පිටිය ප්‍රදේශයේ නිවසක ඇසුරුම් කරමින් සිටි පුද්ගලයකුව පොලිසිය පෙරේදා (18) අත්අඩංගුවට ගෙන තිබේ.ලොව මිල අධිකම සුවඳ විලවුන් වර්ග නිපදවීම සඳහා යොදාගන්නා වල්ලාපට්ටා ශාකය හොරෙන් කපා විදේශ ගතකිරීමේ ජාවාරමක් ක්‍රියාත්මක වන බව පොලිසිය පවසයි.වල්ලාපට්ටා කිලෝග්‍රෑම් 01 ක් මෙරට තුළ රු.2500/- පමණ මිලකට අලෙවි වන අතර සැකකරු දීර්ඝ කාලයක් තිස්සේ අදාළ ජාවාරම සිදුකර තිබෙන බව පොලිස් පරීක්‍ෂණ මඟින් අනාවරණය වී ඇත.හැටන් කොට්ඨාස භාර ජ්‍යෙෂ්ඨ පොලිස් අධිකාරි සමන් රත්නායක මහතාගේ උපදෙස් මත හැටන් පොලිසියේ කොට්ඨාස දූෂණ මර්දන අංශයේ ස්ථානාධිපති උප පොලිස් පරීක්‍ෂක කුලතිලක මහතා පරීක්‍ෂණ පවත්වයි..